**ΑΝΑΡΤΗΤΕΑ ΣΤΟ ΔΙΑΥΓΕΙΑ**

 **Λιβαδειά 23/03/2022**

 **Αριθμ. Πρωτ.: 4741**

**ΑΠΟΣΠΑΣΜΑ**

**Από το πρακτικό της αριθμ. 8ης /2022 ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης**

 **της Οικονομικής Επιτροπής Δήμου Λεβαδέων**

**Αριθμός απόφασης : 65**

 **Προγραμματισμός πρόσληψης προσωπικού ιδιωτικού δικαίου ορισμένου χρόνου συνολικά δέκα (10) ατόμων , διάρκειας σύμβασης οκτώ (8) μήνες, για την κάλυψη των αναγκών της ανταποδοτικής Υπηρεσίας Καθαριότητας του Δήμου Λεβαδέων.**

 Στη Λιβαδειά σήμερα 22 Μαρτίου 2022 ημέρα Τρίτη & ώρα 14.00 συνήλθε σε συνεδρίαση η Οικονομική Επιτροπή του Δήμου Λεβαδέων **, , η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  με τηλεδιάσκεψη ,βάσει των: ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»,ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» και μετά από την αρ.πρωτ. 4452/18-03-2022 έγγραφη πρόσκληση του Προέδρου της (Δημάρχου Λεβαδέων).

 Αφού διαπιστώθηκε ότι υπάρχει νόμιμη απαρτία, επειδή σε σύνολο εννέα (9) μελών ήταν παρόντα επτά (7) εκ των οποίων και ένα αναπληρωματικό μέλος , ήτοι:

 **ΠΑΡΟΝΤΕΣ ΑΠΟΝΤΕΣ**

1.Ταγκαλέγκας Ιωάννης-Πρόεδρος (προσήλθε στο 4ο Θ.Η.Δ) 1.Καραμάνης Δημήτριος

2. Μητάς Αλέξανδρος

3. Καλογρηάς Αθανάσιος ΄ (Αν και είχε νόμιμα προσκληθεί)

4. Σαγιάννης Μιχαήλ

5. Μερτζάνης Κωνσταντίνος

6.Καπλάνης Κωνσταντίνος -Αντιπρόεδρος

7. Πούλος Ευάγγελος

8.Μπράλιος Νικόλαος(απών στα 1ο ,13ο & 14ο Θ.Η.Δ.)

9.Τουμαράς Βασίλειος (αναπλ/κό μέλος)

 Απόντος του Προέδρου της Οικονομικής Επιτροπής , ο Αντιπρόεδρος κ. Καπλάνης Κωνσταντίνος κήρυξε την έναρξη της συνεδρίασης.

Εισηγούμενος το 3ο θέμα της ημερήσιας διάταξης έθεσε υπόψη των μελών το με αριθμ. πρωτ. 4387/17-03-2022 έγγραφο της Δ/νσης Διοικητικών Υπηρεσιών του Δήμου Λεβαδέων στο οποίο αναφέρονται τα παρακάτω:

*«Το Υπουργείο Εσωτερικών με το με αρ.πρωτ. 7364/7.2.2022 έγγραφό του*

*( ΑΔΑ:Ω3ΡΙ46ΜΤΛ6-ΒΓΨ) με τίτλο “ Προγραμματισμός προσλήψεων έκτακτου προσωπικού έτους 2022 στους ΟΤΑ α ΄και β βαθμού και στα ΝΠΙΔ αυτών ”, καλεί τους ΟΤΑ α΄και β ΄βαθμού ( Δήμους , Περιφέρειες ,ΝΠΔΔ αυτών Συνδέσμους , Ιδρύματα ) και τα ΝΠΙΔ της Αυτοδιοίκησης , για την ορθή και έγκαιρη υποβολή των αιτημάτων τους για το έτος 2022 , σύμφωνα με τις ανάγκες τους και λαμβάνοντας υπόψη τη δημοσιονομική κατάσταση και την ανάγκη περιστολή των κρατικών δαπανών.*

*Σύμφωνα με όσα διαλαμβάνονται στην ανωτέρω εγκύκλιο και στο Παράρτημα 2α για την προώθηση έγκρισης αιτήματος που αφορά σε προσωπικό ιδιωτικού δικαίου ορισμένου χρόνου ανταποδοτικού χαρακτήρα (*[*παρ 14 άρθρο 12 ν. 4071/2012*](http://dimosnet.gr/blog/laws/%CE%B1%CF%81%CE%B8%CF%81%CE%BF-12-%CE%B8%CE%AD%CE%BC%CE%B1%CF%84%CE%B1-%CF%80%CF%81%CE%BF%CF%83%CF%89%CF%80%CE%B9%CE%BA%CE%BF%CF%8D-%CE%BF%CF%84%CE%B1/)*, όπως αντικαταστάθηκε με το*[*άρθρο 48 του Ν. 4325/2015*](http://dimosnet.gr/blog/laws/%CE%AC%CF%81%CE%B8%CF%81%CE%BF-48-8/)*και αντικαταστάθηκε εκ νέου με το*[*άρθρο 107 του Ν.4483/17*](http://dimosnet.gr/blog/laws/%CE%AC%CF%81%CE%B8%CF%81%CE%BF-107-%CF%80%CF%81%CE%BF%CF%83%CF%89%CF%80%CE%B9%CE%BA%CF%8C-%CE%B1%CE%BC%CE%B5%CE%B9%CE%B2%CF%8C%CE%BC%CE%B5%CE%BD%CE%BF-%CE%BC%CE%B5-%CF%84%CE%B7%CE%BD-%CE%BA%CE%B1/)*) απαιτούνται τα παρακάτω δικαιολογητικά :*

1. *Απόφαση Οικονομικής Επιτροπής ( άρθρο 3 του ν. 4623/2019 όπως ισχύει ) που θα αφορά αίτημα πρόσληψης αποκλειστικά ανταποδοτικού χαρακτήρα με την οποία θα περιγράφεται λεπτομερώς ο λόγος για τον οποίο απαιτείται η πρόσληψη τέτοιου είδους προσωπικού, κατά αριθμό , βαθμίδα εκπαίδευσης και ειδικότητα και με ακριβή αναφορά στην διάρκεια των συμβάσεων, με τις οποίες θα απασχοληθούν οι προσληπτέοι.*
2. *Αντίγραφο του Οργανισμού Εσωτερικής Υπηρεσίας στον οποίο θα πρέπει να έχουν προβλεφθεί οι θέσεις του αιτούμενου προσωπικού, σύμφωνα με την παράγραφο 1 του άρθρου 205 του ΚΚΔΥ (ν.3584/2007).*
3. *Βεβαίωση της οικονομικής υπηρεσίας ότι έχουν εγγραφεί στον προϋπολογισμό τους οι σχετικές πιστώσεις για το τρέχον έτος, καθώς και ότι θα εγγραφούν οι ανάλογες πιστώσεις και στον προϋπολογισμό του επόμενου έτους .*

*Σημειώνεται ότι για να χαρακτηρίζονται οι προσλήψεις ως « ανταποδοτικού χαρακτήρα» πρέπει από τη βεβαίωση περί ύπαρξης πιστώσεων του φορέα να προκύπτει ότι η δαπάνη καλύπτεται από ανταποδοτικά τέλη και έχει εγγραφεί στο προϋπολογισμό του φορέα, στους κωδικούς που αντιστοιχούν σε ανταποδοτικές υπηρεσίες .*

1. *Τον πίνακα Β της ανωτέρω σχετικής Εγκυκλίου του ΥΠ.ΕΣ. για την πρόσληψη προσωπικού με σχέση εργασίας ιδιωτικού δικαίου ορισμένου χρόνου ανταποδοτικού χαρακτήρα συμπληρωμένο . Η ορθή και επιμελής συμπλήρωση του παραρτήματος κρίνεται επιβεβλημένη.*

*Για την έγκριση πρόσληψης προσωπικού ιδιωτικού δικαίου ορισμένου χρόνου σε υπηρεσίες ανταποδοτικού χαρακτήρα του άρθρου 205 του ν. 3584/2007 ( ΦΕΚ Α΄ 143) εκδίδεται απόφαση του Υπουργού Εσωτερικών Οι ανωτέρω συμβάσεις εξαιρούνται της υποχρέωσης έγκρισης της Επιτροπής της Π.Υ.Σ 33/2006 , όπως ισχύει .( παρ. 14 αρθρ.12 του ν. 4071/2012, όπως αντικαταστάθηκε με το άρθρο 10 του ν. 4257/2014 και το άρθρο 48 του ν. 4325/2015 και αντικαταστάθηκε εκ νέου με το άρθρο 107 του Ν. 4483/2017 ) .*

*Ο Προϊστάμενος της Διεύθυνσης Περιβάλλοντος , Καθαριότητας και Πρασίνου με την με αρ. πρωτ. 3370/2022 εισήγησή του , αναφέρει τα παρακάτω:*

*« Οι πρώην Καποδιστριακοί Δήμοι Δαύλειας και Χαιρώνειας ανάθεταν τις εργασίες αποκομιδής και μεταφοράς των απορριμμάτων σε ιδιώτες, λόγω του ότι δεν υπήρχε υπηρεσία καθαριότητας ούτε το ανάλογο προσωπικό.*

*Από το έτος 2015 η αποκομιδή των απορριμμάτων στις Δημοτικές Ενότητες Δαύλειας και Χαιρώνειας του Καλλικρατικού Δήμου Λεβαδέων πραγματοποιείται με ιδία μέσα.*

*Για την κάλυψη των αναγκών που δημιουργήθηκαν ο Δήμος Λεβαδέων προέβη το 2019 σε πρόσληψη μόνιμου προσωπικού καθαριότητας, τριών (3) οδηγών απορριμματοφόρου και πέντε (5) εργατών καθαριότητας – συνοδών απορριμματοφόρου.*

*Από το έτος 2015 έως το έτος 2021, ο Δήμος Λεβαδέων προσλαμβάνει έκτακτο προσωπικό με 8μηνες συμβάσεις εργασίας για να καλύψει τις ανάγκες του Τμήματος Καθαριότητας και Ανακύκλωσης.*

*Το έτος 2021 προσλήφθηκαν με τις ως άνω συμβάσεις τρεις (3) οδηγοί και τέσσερις (4) εργάτες καθαριότητας – συνοδοί απορριμματοφόρων.*

*Από το έτος 2019 έως και σήμερα έχουν συνταξιοδοτηθεί ένας (1) επόπτης καθαριότητας, ένας (1) οδηγός απορριμματοφόρου, τρεις (3) συνοδοί απορριμματοφόρων και δύο (2) συνοδοί απορριμματοφόρων θα υποβάλλουν αίτηση για συνταξιοδότηση εντός του α΄εξαμήνου έτους 2022.*

*Επίσης έχουν αποχωρήσει με απόσπαση ένας (1) οδηγός απορριμματοφόρου κι ένας (1) συνοδός απορριμματοφόρου.*

*Απεβίωσε ένας (1) συνοδός απορριμματοφόρου.*

*Απουσιάζει με μακροχρόνια αναρρωτική άδεια ένας (1) συνοδός απορριμματοφόρου.*

*Εννέα (9) εργάτες καθαριότητας επιτρέπεται να εργάζονται με προϋποθέσεις, βάσει ιατρικής βεβαίωσης από τον Ιατρό εργασίας.*

 *Λαμβάνοντας υπ’ όψη τα ανωτέρω δεδομένα, τις πάγιες ανάγκες της Υπηρεσίας και την εύρυθμη λειτουργία της, την καθημερινή αποκομιδή απορριμμάτων, ανακύκλωση, πλύσιμο κάδων και συλλογή ογκωδών αντικειμένων, και σύμφωνα με την αριθμ. πρωτ. 4192/16.3.2022 Βεβαίωση της Οικονομικής Υπηρεσίας για τιε υπάρχουσες εγγεγραμμένες πιστώσεις αιτούμαστε την πρόσληψη συνολικά δέκα (10) ατόμων και ειδικότερα :*

* *Τριών (3) οδηγών απορριμματοφόρου και*
* *Επτά (7) συνοδών απορριμματοφόρων .»*

*Με δεδομένα τα ανωτέρω και προκειμένου να διασφαλιστεί η ομαλή και αδιατάρακτη λειτουργία της ανταποδοτικής υπηρεσίας καθαριότητας του Δήμου και προστασίας έτσι της δημόσιας υγείας και της εύρυθμης λειτουργίας τόσο της πόλης αλλά και των δημοτικών ενοτήτων του Δήμου μας ,*

*καλείται η Οικονομική Επιτροπή να αποφασίσει :*

 *Για τον προγραμματισμό πρόσληψης προσωπικού Ιδιωτικού Δικαίου Ορισμένου Χρόνου , συνολικού αριθμού δέκα (10 ) ατόμων για την κάλυψη των αναγκών της ανταποδοτικής υπηρεσίας Καθαριότητας του Δήμου μας , για χρονικό διάστημα οκτώ (8) μηνών για τις εξής , κατά αριθμό ατόμων , ειδικότητες :*

* *Τρείς (3) Οδηγούς ΔΕ Απορριμματοφόρου ( ο οδηγός απορριμματοφόρου θα πρέπει να κατέχει άδεια οδήγησης κατηγορίας Γ΄ ή ανώτερης )*
* *Επτά (7) Εργάτες ΥΕ Καθαριότητας – Συνοδοί Απορριμματοφόρου*

*Η δαπάνη των αποδοχών των δέκα (10 ) ατόμων , σύμφωνα με την αρ. πρωτ. 4192/16.3.2022 Βεβαίωση της Οικονομικής Υπηρεσίας , θα βαρύνει τους παρακάτω Κ.Α του προϋπολογισμού εξόδων του Δήμου οικ. έτους 2022 :*

*Κ.Α 20/6041 « Tακτικές αποδοχές Yπηρεσίας Kαθαριότητας & Hλεκτροφωτισμού » με εγγεγραμμένη πίστωση ύψους 89.524,00 ευρώ*

*Κ.Α 20/6054.001 «Εργοδοτικές Εισφορές ΙΚΑ ( ΕΦΚΑ) έκτακτου προσωπικού Υπηρεσίας Καθαριότητας & Ηλεκτροφωτισμού » με εγγεγραμμένη πίστωση ύψους 25.028, 30 ευρώ».*

 Η Οικονομική Επιτροπή λαμβάνοντας υπόψη :

- Τις διατάξεις του άρθρου 40 του Ν.4735/2020 που αντικατέστησε το άρθρο 72 του Ν.3852/2010

Τις διατάξεις της [παρ 14 άρθρο 12 ν. 4071/2012](http://dimosnet.gr/blog/laws/%CE%B1%CF%81%CE%B8%CF%81%CE%BF-12-%CE%B8%CE%AD%CE%BC%CE%B1%CF%84%CE%B1-%CF%80%CF%81%CE%BF%CF%83%CF%89%CF%80%CE%B9%CE%BA%CE%BF%CF%8D-%CE%BF%CF%84%CE%B1/), όπως αντικαταστάθηκε με το [άρθρο 48 του Ν. 4325/2015](http://dimosnet.gr/blog/laws/%CE%AC%CF%81%CE%B8%CF%81%CE%BF-48-8/) και αντικαταστάθηκε εκ νέου με το [άρθρο 107 του Ν.4483/17](http://dimosnet.gr/blog/laws/%CE%AC%CF%81%CE%B8%CF%81%CE%BF-107-%CF%80%CF%81%CE%BF%CF%83%CF%89%CF%80%CE%B9%CE%BA%CF%8C-%CE%B1%CE%BC%CE%B5%CE%B9%CE%B2%CF%8C%CE%BC%CE%B5%CE%BD%CE%BF-%CE%BC%CE%B5-%CF%84%CE%B7%CE%BD-%CE%BA%CE%B1/)

-Το με αρ. πρωτ. 7364/7.2.2022 έγγραφο του Υπουργείου Εσωτερικών ( ΑΔΑ:Ω3ΡΙ46ΜΤΛ6-ΒΓΨ)

-Την με αριθ. Πρωτ. 3370/2022 Εισήγηση της Δ/νσης Περιβάλλοντος

- την αρ. πρωτ. 4192/16.3.2022 Βεβαίωση της Οικονομικής Υπηρεσίας

-Την υπ αριθμ. Πρωτ. 4387/17-03-2022 έγγραφη εισήγηση της Δ/νσης Διοικητικών Υπηρεσιών που είχε αποσταλεί ηλεκτρονικά

-Την από 11-3-2020 Πράξη Νομοθετικού Περιεχομένου (Π.Ν.Π) « Κατεπείγοντα μέτρα

αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ Α 55)

 - Την παρ. 1 του άρθρου 10 της από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»

- Την με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) Εγκύκλιο του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»

- Την παρ. 1 της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων».

Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

 **ΑΠΟΦΑΣΙΖΕΙ ΟΜΟΦΩΝΑ**

**Α. Εγκρίνει** την πρόσληψη προσωπικού, συνολικού αριθμού ΔΕΚΑ (10) ατόμων, με σχέση εργασίας Ιδιωτικού Δικαίου Ορισμένου Χρόνου, χρονικής διάρκειας ΟΚΤΩ (8) μηνών για την κάλυψη των αναγκών της ανταποδοτικής υπηρεσίας Καθαριότητας του Δήμου και συγκεκριμένα:

|  |  |  |  |
| --- | --- | --- | --- |
| **Α/Α** | **ΕΙΔΙΚΟΤΗΤΑ** | **ΑΡΙΘΜΟΣ** | **ΧΡΟΝΙΚΗ ΔΙΑΡΚΕΙΑ** |
| 1. | ΔΕ Οδηγών Απορριμματοφόρου  ( ο οδηγός απορριμματοφόρου θα πρέπει να κατέχει άδεια οδήγησης κατηγορίας Γ΄ ή ανώτερης )  | ΤΡΕΙΣ (3) | 8 ΜΗΝΕΣ |
|  2. | ΥΕ Εργατών Καθαριότητας – Συνοδοί Απορριμματοφόρου | ΕΠΤΑ (7) | 8 ΜΗΝΕΣ |

**Β**. Η δαπάνη των αποδοχών των προσληφθέντων θα βαρύνει τους παρακάτω Κ.Α. του προϋπολογισμού εξόδων οικον. έτους 2022.

|  |  |  |  |
| --- | --- | --- | --- |
| **Α/Α** | **Κ.Α** | **ΤΙΤΛΟΣ ΚΩΔΙΚΟΥ** | **ΕΓΓΕΓΡΑΜΜΕΝΗ ΠΙΣΤΩΣΗ** |
| 1 |  20/6041 |  Tακτικές αποδοχές Yπηρεσίας Kαθαριότητας & Hλεκτροφωτισμού  | 89.524,00 € |
| 2 | 20/6054.001 | Εργοδοτικές Εισφορές ΙΚΑ ( ΕΦΚΑ) έκτακτου προσωπικού Υπηρεσίας Καθαριότητας & Ηλεκτροφωτισμού  |  25.028, 30 € |

**Η απόφαση πήρε αριθμό 65/2022.**

 ΠΙΣΤΟ ΑΠΟΣΠΑΣΜΑ

Ο ΑΝΤΙΠΡΟΕΔΡΟΣ Λιβαδειά 23 -03-2022

ΚΑΠΛΑΝΗΣ ΚΩΝΣΤΑΝΤΙΝΟΣ Ο ΠΡΟΕΔΡΟΣ

 ΤΑ ΜΕΛΗ

1. Μητάς Αλέξανδρος

2. Καλογρηάς Αθανάσιος

3. Σαγιάννης Μιχαήλ ΙΩΑΝΝΗΣ Δ. ΤΑΓΚΑΛΕΓΚΑΣ

4 .Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

5. Πούλος Ευάγγελος

6.Τουμαράς Βασίλειος